Lav et referat af nedenstående tekst:

Tekst:
Hvis - og med streg under hvis - de to nordjyske DF-folketingsmedlemmer efter valget af Morten Messerschmidt til partiformand skulle vælge at forlade Folketinget i utide, er det ikke givet, at deres mandat havner hos en anden politiker fra Dansk Folkeparti. Bent Bøgsted og Lise Bech, de to folketingsmedlemmer, der i 2019 blev valgt for DF i Nordjylland, ønskede ikke, at Morten Messerschmidt blev ny formand. De foretrak i stedet Martin Henriksen. Begge har sagt, at de nu vil se tiden an. Flere mulige udfald Skulle en af dem vælge at forlade Dansk Folkeparti, fordi de ikke kan leve med den nye formand, har de flere muligheder: Såfremt det sidste måtte ske, tilfalder det første ledige mandat umiddelbart første-suppleanten på DF’s liste. Det er Kim Edberg fra Nørager. Han har imidlertid for et år siden forladt DF til fordel for Nye Borgerlige. Han er dette partis nordjyske spidskandidat ved det næste folketingsvalg - og er i øvrigt netop tiltrådt som et af partiets regionsrådsmedlemmer. Hør mere om, hvordan DF står ovenpå formandsvalget i videoen her: Videre til nummer to Da Kim Edberg forlod Dansk Folkeparti, gav han i Nordjyske Stiftstidende udtryk for, at skulle det blive aktuelt, ville han - som følge af sin udmeldelse af Dansk Folkeparti - give mandatet videre til den næste på listen, forhenværende folketingsmedlem Morten Marinus. I dag er Kim Edberg mindre definitiv og siger, at han er “uafklaret” i forhold til, hvad han gør, hvis situationen opstår. Han vedgår at have udtalt sig som citeret og siger, at han stadig “hælder mest til at give mandatet videre”. - Men skulle situationen opstå, er det noget, jeg skal drøfte med min partiformand, siger Kim Edberg til TV2 Nord. Marinus er klar Den næste på suppleantlisten, Morten Marinus, bor i dag i Helsingør, men er fortsat folketingskandidat for Dansk Folkeparti i Aalborg Øst. Han var ved formandsvalget stiller for Morten Messerschmidt og erklærer sig 100 procent klar til at rykke ind i Folketinget, hvis det bliver aktuelt.

Referat:
Første-suppleanten til de to nordjyske folketingsmedlemmer hos Dansk Folkeparti er ikke mere medlem af partiet.